Panssarimuseo

Panssarimuseo on Hattulassa sijaitseva panssari- ja panssarintorjuntajoukkoja ja niiden historiaa esittelevä aselajimuseo, jossa on esillä kattava kokoelma Suomen itsenäisyyden ajan panssarivaunuja, -autoja ja panssarintorjunta-aseita sekä panssarijuna. Muutaman kilometrin päässä museosta ovat Panssariprikaatin kasarmit ja harjoittelumaasto Parolannummella. Vuosittain museoon tutustuu runsaat 30 000 ihmistä, mikä tekee siitä yhden Hattulan tunnetuimmista ja suosituimmista nähtävyyksistä.Miia Lenkkeri: Pyhän ristin kirkko ja panssarimuseo ovat matkailijoiden suosikkeja. Hämeen Sanomat 8.6.2001. == Museotoiminta == Vuonna 1951 perustettiin Panssari-lehden kannatusyhdistys r.y., jonka tarkoituksena oli maanpuolustustahdon ja aselajitaitojen vaaliminen. Vuonna 1959 yhdistyksen nimi muuttui Panssarin kannatusyhdistykseksi ja Panssarimuseon perustamista alettiin valmistella tosissaan.Salomäki T.: Meillä on käsky jyrkin(1981, Panssarikilta ry) Museo avattiin paljaan taivaan alla männikköisessä rinteessä 18. kesäkuuta 1961, jolloin kokoelmissa oli 19 panssarivaunua ja 12 panssarintorjuntatykkiä. Sittemmin näyttelytilat ja kokoelmat ovat laajentuneet huomattavasti. Nykyään museota ylläpitää Panssarimuseosäätiö sr. Perusnäyttelyn lisäksi museolla on myös vuosittain vaihtuvia erikoisnäyttelyitä. Museolla järjestetään vuosittain, varsinkin kesällä, myös useita toiminnallisia tapahtumia, joissa kävijät voivat tutustua suomalaiseen sotahistoriaan. Erityisesti keskikesällä järjestettävä perhepäivä on muodostunut koko perheen suosituksi tapahtumaksi, jossa on monipuolista ohjelmaa, kuten ajonäytöksiä. ==Kokoelmat== Museon näyttelytiloihin kuuluu kaksi isoa lämmintä hallia. Myymälän yhteydessä olevassa vanhemmassa hallissa on esillä museon vanhimpien vaunujen lisäksi panssarijoukkojen pienesineistöä, kuten univormuja. Uudemmassa hallissa on hieman uudenaikaisempia, ajokuntoisia vaunuja. Näiden lisäksi rinteessä on kylmä moottorihalli, jossa on esillä vaunujen moottoreita, voimansiirto- ynnä muita välineitä. Lisäksi panssarintorjuntanäyttelylle on lämmitetty rakennus, jossa on runsaasti panssarintorjuntatykkejä ja muita panssarintorjunta-aseita. Tilan puutteen vuoksi paljon vaunuja ja tykkejä on jouduttu sijoittamaan myös ulkotiloihin. Näyttelytilojen lisäksi museoon kuuluu kahvila sekä matkamuistomyymälä, jossa on laaja valikoima panssareihin ja yleiseen sotahistoriaan liittyviä matkamuistoja, tavaroita ja kirjallisuutta. Panssarimuseo myös itse tutkii ja julkaisee panssareiden historiaan liittyvää materiaalia. Kokoelman arvokkaimman osan muodostaa talvi- ja jatkosodassa viholliselta vallattu kalusto: kun omia panssarivaunuja ei sota-aikana ollut, ne piti hankkia sotasaaliina. Museossa on näytteillä harvinainen Sturmgeschütz III -rynnäkkötykki, T-26, T-28, T-34, Panzer IV ja muita puolustusvoimien käytössä olleita panssariajoneuvoja koko puolustusvoimien historian ajalta. Museon uusin vaunu on edelleen palveluskäytössä oleva panssarivaunutyyppi Leopard 2A4. Museon harvinaisuuksiin kuuluu osumien tuhoama neuvostotunnuksinen T-26-panssarivaunu. Se tuhottiin Suomussalmella talvisodassa ja kuului alun perin välirauhan aikana järjestettyyn sotasaalisnäyttelyyn. ===Luettelo Panssarimuseon panssariajoneuvoista=== *Renault FT-17 *Vickers-Carden-Loyd *Vickers 6-ton "Vikkerssi" *T-26 *T-28 "Postijuna" *T-50 *T-60 *T-70 *BT-42 *T-34 "Sotka" *T-34-85 "Pitkäputkinen Sotka" *JSU-152 *KV-1 "Klimi" *KV-1E *BA-20M *BA-10 *T-20 Komsomolets *T-54 "Nikita" *T-55M *T-72M1 *ZSU-57-2 *BTR-50 *BTR-60 *BTR-80 *BMP-1 *PT-76 *Leopard 2A4 *StuG "Sturmi" *Panzerkampfwagen IV "Panssari Nelonen" *FAMO *Daimler Ferret *Sisu *Humber "Pig" "Piki" *M2 White *Landsverk Anti II *M4 Sherman *Patria AMV *Patria AMV AMOS *MT-LB *Charioteer *Comet *Panssarijuna === Kuvia museon kokoelmista === Kuva:Ba10 parola 1.jpg|BA-10-panssariauto Tiedosto:Ba20 parola 1.jpg|BA-20-panssariauto Tiedosto:Ft17 parola 3.jpg|Renault FT-17 Tiedosto:Vickers 45mm parola 1.jpg|Vickers E 45 mm tykillä Tiedosto:T26 parola 1.jpg|T-26 Tiedosto:T28 parola 1.jpg|T-28 Tiedosto:T50 parola 1.jpg|T-50 Tiedosto:T60 parola 1.jpg|T-60 Tiedosto:T70 Parola Tank Museum 2.jpg|T-70 (Ilman päätykkiä) Tiedosto:Bt42 parola 2.jpg|BT-42-rynnäkkötykki Tiedosto:Panzer IV Ausf J Parola 1.jpg|Panzer IV Tiedosto:Kv1e m1941 parola 2.jpg|KV-1 Tiedosto:Finnish Army T-72 Ps264-202 side.jpg|T-72 Tiedosto:Finnish BMP1 Parola 2.jpg|BMP-1 Tiedosto:Pak40 parola 1.jpg|Pak 40 Tiedosto:T34 engine parola 1.jpg| T-34:n V-2-moottori moottorihallissa. Tiedosto:AMOS on Patria AMV (2).JPG|Mallikappale AMOS- kranaatinheitin-järjestelmällä varustetusta Patria AMV:sta. ==Muuta== Museon johtajana toimii evl evp Simo Hautala. Pitkäaikainen johtaja Timo Teräsvalli toimi johtajana vuoden 2018 loppuun. Aikaisempia museon johtajia on maj evp Maunu Uoti. ==Lähteet== * === Viitteet === == Aiheesta muualla == *Panssarimuseon kotisivut * Ylen Elävä arkisto, Reijo Perälä, Suomi lähti talvisotaan puupyöräisillä panssarivaunuilla* Luokka:Suomen aselajimuseot Luokka:Sotatieteelliset erikoismuseot Luokka:Hattulan rakennukset ja rakennelmat Luokka:Kanta-Hämeen nähtävyydet Luokka:Panssarijoukot